Publication: Magyar Közlöny
Issue: MK-2000-88 (Year: 2000, Number: 88)
Era: 1990-2004
Section: csupán 2 rendelkezik a megfelelő szakirányú végzettséggel. A 2/1994. (I. 30.) NM rendelet a bentlakásos intézményekre
Paragraph Index: 1055

7. Az Alkotmány 2. § (1) bekezdésében rögzített jogállamiság és az abból fakadó jogbiztonság követelményével, valamint az Alkotmány 57. § (5) bekezdésében rögzített jogorvoslathoz való joggal kapcsolatban alkotmányos visszásságot keletkeztet, ha a határőr igazgatóság parancsnoka nem hoz határozatot az eljárás megszüntetéséről, így arról az érintettek nem értesülnek és nem élhetnek jogorvoslati lehetőségükkel, továbbá ha a felülvizsgálat során az országos parancsnokság, valamint az ügyben felügyeletet gyakorló katonai ügyészség nem észleli a határőr intézkedése kivizsgálásának szakszerűtlenségét és nem intézkedik a jogszabályoknak megfelelő eljárás lefolytatására, illetve határozathozatalra. Névtelen bejelentő sérelmezte, hogy a Kiskunhalasi Határőr Igazgatóság rendészeti igazgatóhelyettese két esetben kapott lakásvásárláshoz kedvezményes BM-kölcsönt, több vezető beosztású tiszt bűncselekményből származó építési anyagokat vásárolt, a lakásfelújítási munkákat beosztottjaival végeztették — akiket más munkára is alkalmaztak — munkaidőben, szolgálati gépkocsi felhasználásával. Sérelmezte a panaszos továbbá, hogy az egyik osztályvezető adósságát a kezelésére bízott szakszervezeti pénzből törlesztette. Tartalmazta a panasz azt is, hogy az igazgatóság közösségi szállásán úgy tartják fogva a külföldieket, hogy arról semmilyen határozat nincs, részükre pedig anyagi ellenszolgáltatás ellenében engedélyeznek kimaradást. Kifogásolta továbbá, hogy a közösségi szállás lakói embertelen körülmények között élnek, nem biztosítják részükre a minimális higiénés követelményeket, továbbá a dolgozók számára munka-, illetve védőruhát sem. Sérelmezte a panasz azt is, hogy a bácsbokodi határszakaszon történt fegyverhasználat kivizsgálása nem volt törvényes, ugyanis a határőr fegyverhasználata során meghalt egy ember, egy másik pedig életveszélyesen megsérült, de ez utóbbi személyt senki nem hallgatta meg a történtekről. A panasz alapján az országgyűlési biztos eljárást folytatott, melynek során vizsgálat tartására kérte fel a belügyminisztert és a Rendvédelmi Szervek Védelmi Szolgálata vezetőjét. A kapott tájékoztatások alapján az országgyűlési biztos megállapította, hogy a befogadottak tulajdonhoz való emberi jogát közvetlenül veszélyeztette , hogy a Kiskunhalasi Határőr Igazgatóság I. számú szállása étkezőjében a hűtőszekrényt nem lehetett úgy bezárni, hogy az ott elhelyezett élelmiszert csak az a személy vegye ki, aki annak tulajdonosa. A befogadottak lehető legmagasabb szintű testi és lelki egészséghez, valamint az egészséges környezethez és az emberi méltósághoz való emberi jogának sérelmét okozta , hogy a lakótérben nem volt öltözőszekrény és betegelkülönítő helyiség. A II. számú szálláson a csapok elhasználódása, a szaniterek balesetveszélyessége, szennyezettsége, a lefolyók gyakori eldugulása miatt sérült az ott elhelyezettek lehető legmagasabb szintű testi és lelki egészséghez, valamint az egészséges környezethez való emberi joga. Sértette a befogadottak legmagasabb szintű testi és lelki egészséghez, valamint az egészséges környezethez és az emberi méltósághoz való jogát az is, hogy nem volt külön a nők és külön a férfiak részére tisztálkodási helyiség. A hálókörlet zsúfoltsága, az épület természetes szellőzési lehetőségének korlátozottsága, a befogadottak hálókörletben való étkezése, továbbá, hogy edényeiket csak a tisztálkodásra használt mosdóban moshatták el, ugyancsak a szálláson elhelyezett személyek legmagasabb szintű testi és lelki egészséghez, valamint az egészséges környezethez, továbbá az emberi méltósághoz való emberi jogát sértette. Az éhségsztrájkokban és deviáns magatartásokban megnyilvánult jelenségek közvetlenül veszélyeztették a befogadottak és a határőrség dolgozóinak az élethez és az emberi méltósághoz, a legmagasabb szintű testi és lelki egészséghez való emberi jogát. Az állomány élet- és munkakörülményeinek alacsony színvonala az igazgatóság közösségi szállásain dolgozók élethez és emberi méltósághoz, a legmagasabb szintű testi és lelki egészséghez, valamint az egészséges környezethez való emberi jogának közvetlen veszélyét rejtette magában. Megállapította továbbá az országgyűlési biztos a jogállamiság és az abból fakadó jogbiztonság követelményének sérelmét , mert a Bács-Kiskun Megyei Rendőr-főkapitányság nem készített jegyzőkönyvet a panasszal érintett fegyverhasználat során megsérült egyik személy külföldi hatóságoktól való átvételéről, továbbá nem dokumentálta, hogy milyen okmányokat vett át és mi történt az átvett személy által használt járművel. A lőfegyverhasználat megfelelő kivizsgálásának elmulasztásával a Kiskunhalasi Határőr Igazgatóság is — különös tekintettel a sérült személy érdekeire — visszásságot okozott a jogállamiság és az abból származó jogbiztonság elvével összefüggésben. Az igazgatóság parancsnoka szintén megsértette a jogállamiság és a jogbiztonság követelményét, valamint a jogorvoslathoz való emberi jogot 2000/88/II. szám azzal, hogy nem készíttetett mindkét fegyverét használó határőrrel jelentést, az érdekelteket, az eseménynél jelen lévő vagy arról tudomással bíró személyek egyikét sem hallgatta meg, az eljárás megszüntetéséről nem hozott határozatot és azt nem kézbesítette az érintetteknek. A jogállamiság és a jogbiztonság követelményét, valamint a jogorvoslathoz való emberi jogot megsértette a Határőrség Országos Parancsnoksága, valamint a Szegedi Katonai Ügyészség is, mivel az elhalt személy halálával összefüggő fegyverhasználat kivizsgálását szakszerűnek minősítették és nem intézkedtek a jogszabályoknak megfelelő eljárás lefolytatására (eljárás kiegészítésére), illetve határozathozatalra. Megállapította továbbá az országgyűlési biztos, hogy a panasszal érintett személyekkel szemben, a panaszban leírt cselekmények miatt a Szegedi Katonai Ügyészség büntetőeljárást rendelt el. Elbocsátása mellett — lopás miatt — ugyancsak büntetőeljárás indult azzal a dolgozóval szemben, aki az igazgatóság egyes vezetői részére — hivatali munkaidőben — magánmunkát végzett. Ezért ezekkel összefüggésben külön intézkedéseket nem kezdeményezett az állampolgári jogok biztosa. Az állampolgári jogok országgyűlési biztosa azonban ajánlotta a belügyminiszternek , hogy gondoskodjon a Kiskunhalasi Határőr Igazgatóság állománya elhelyezési, élet- és munkakörülményei színvonalának javítására. Kezdeményezte, hogy a Kiskunhalasi Határőr Igazgatóság parancsnoka az igazgatóság I. számú szállásán a hűtőszekrényt alakíttassa át úgy, hogy az ott elhelyezett élelmiszerhez csak az a személy férhessen hozzá, akinek az élelmiszer a tulajdonát képezi, gondoskodjon a befogadottak rendelkezésére álló öltözőszekrényről és betegelkülönítő helyiségről, a külföldiek napközbeni foglalkoztatásáról, nyújtsanak pszichológiai segítséget problémáik megoldásában és folyamatban lévő ügyük sorsáról rendszeresen tájékoztassák őket. Ajánlotta továbbá az Országos Rendőr-főkapitányság vezetőjének, hogy vizsgáltassa meg, ki követett el mulasztást a Bács-Kiskun Megyei Rendőr-főkapitányság állományából akkor, amikor a külföldi hatóságoktól átvett személy átvételéről nem készített jegyzőkönyvet és nem dokumentálta az okmányok és jármű átvételét sem. A Kiskunhalasi Határőr Igazgatóság II. számú közösségi szállásán, valamint a lőfegyverhasználat kivizsgálásával kapcsolatban megállapított alkotmányos emberi jogokkal kapcsolatos visszásságok miatt az országgyűlési biztos ajánlással nem élt, tekintettel arra, hogy a belügyminiszter a vizsgálat során a II. számú közösségi szállást bezáratta és intézkedett az épület felújítására, továbbá mert a Bácsbokod térségében folytatott határőrségi intézkedéssorozattal összefüggésben új eljárás lefolytatására utasította a Határőrség Országos Parancsnokát. Ez utóbbiakra figyelemmel nem tett ajánlást amiatt sem, hogy a lőfegyverhasználat következtében elhalt személy halálával összefüggő fegyverhasználat kivizsgálását szakszerűnek minősítették és nem intézkedtek a jogszabályoknak megfelelő eljárás lefolytatására, illetve határozathozatalra. Felkérte azonban a Határőrség Országos Parancsnokát és a Szegedi Katonai Ügyészség vezetőjét, hogy hívják fel az irányításuk alatt működő személyi állomány figyelmét a jogszabályoknak megfelelő eljárási rend maradéktalan betartására. A belügyminiszter az ajánlásnak eleget tett. Elrendelte a közösségi szállások őrzését végző állomány élet- és munkakörülményei színvonalának az állomány arányos igénybevétele útján történő javítását. A miniszter tájékoztatta az országgyűlési biztost a fegyverhasználat jogszerű — saját hatáskörében elrendelt — kivizsgálásának eredményéről is. Az ügyben megállapították a Kiskunhalasi Határőr Igazgatóság vezetőjének felelősségét és írásbeli figyelmeztetésben részesítették, az ismételt vizsgálat befejezéséről határozatot hoztak, melyet az érdekelteknek megküldtek, akik azonban fellebbezéssel nem éltek. A Kiskunhalasi Határőr Igazgatóság vezetője is teljesítette az országgyűlési biztos kezdeményezéseit. Első válaszlevelében azonban az igazgató nem reagált a betegelkülönítő helyiség kialakításával kapcsolatban. Az országgyűlési biztos megismételt kérésére a címzett ennek is eleget tett. Az országos főkapitány az ajánlást elfogadta. Utasította a Bács-Kiskun és a Pest megyei főkapitányokat a feltárt mulasztásokat okozó személyek felelősségre vonására és a vonatkozó jogszabályok oktatására. A Pest megyei főkapitány fegyelmi eljárást indított az ügyben érintett Szentendrei Rendőrkapitányság illetékes osztályvezetője ellen, de — fegyelemsértés hiánya miatt — az eljárást megszüntették. Másik két személy ellen, mivel korábban leszereltek, nem lehetett fegyelmi eljárást indítani. A Bács-Kiskun megyei főkapitány azt állapította meg, hogy a rendőri szervek közvetlen kapcsolatba nem kerültek a jugoszláv szervekkel, hanem a határőrség beosztottjai vették át a sérült személyt. Az országos főkapitány ez utóbbi válaszára tekintettel az országgyűlési biztos vizsgálat tartására kérte fel a határőrség országos parancsnokát , aki megállapította, hogy a szóban forgó sérült személyt a határőrség nem vette át a jugoszláv féltől, ő és felesége érvényes úti okmánnyal lépte át a határt. A határátlépéskor a Bács-Kiskun Megyei Rendőr-főkapitányság dolgozói a személyt a Bajai Rendőrkapitányságra előállították. Ezen információ alapján az országgyűlési biztos ismét megkereste az országos főkapitányt és kérte, hogy vizsgálja meg a hivatkozott előállítás indokoltságát és szakszerűségét. A főkapitány az előállítást törvényesnek és jogszerűnek ítélte meg, de az előállítást foganatosító Bács-Kiskun Megyei Rendőr-főkapitányság Nyomozó Osztálya mulasztást követett el, mert nem tüntette fel a jelentésen az előállított személy szabadon bocsátásának, illetve a Szentendrei Rendőrkapitányság részére történt átadásának időpontját. Ezért ismételt vizsgálatra utasította a megyei főkapitányt, aki megállapította a mulasztásért a Nyomozó Osztály vezetőjének felelősségét. Vele szemben — elévülés miatt — ugyan fegyelmi eljárást nem indított, de intézkedett az osztályvezető kioktatására, valamint az állomány részére ismét oktatták a munkájuk során alkalmazandó jogszabályokat. Az országgyűlési biztos az ajánlásokra és kezdeményezésekre adott válaszokat elfogadta, vizsgálatát eredményesen zárta le. 2000/88/II. szám OBH 2854/1999. A Baranya Megyei Büntetés-végrehajtási Intézetben megvalósított korszerűsítések elősegítették a fogvatartottak és a hivatásos állományúak egészséges környezethez való (Alk. 18. §) és a legmagasabb szintű testi és lelki egészséghez való [Alk. 70/D. § (1) bek.] jogainak érvényesülését. Az állampolgári jogok országgyűlési biztosa Baranya megyei látogatása során helyszíni utóvizsgálatot tartott a Baranya megyei Büntetés-végrehajtási Intézetben, a hivatásos állomány és a fogvatartottak helyzetében, az 1997. évi vizsgálat óta bekövetkezett változások, illetve korábbi ajánlásai végrehajtásának ellenőrzése érdekében. Az átfogó vizsgálat óta az intézetben jelentős beruházásokra került sor. A fejlesztések a hivatásos állomány és a fogvatartottak ellátását lényegesen javították, de nem változtak a fogvatartási körülmények és nem csökkent a zsúfoltság. A látogatás idején a 102 fogvatartott elhelyezésére alkalmas intézetben 170 személy volt befogadva. A hivatásos állomány jogszabályban előírt képzettségi szintjének biztosítására, a középiskolai végzettséggel nem rendelkező tiszthelyettesek részére gimnáziumi levelező képzést indítottak. Az új felvételesek szakmai képzését a háromhetes alapkiképzés után, öt hónapos, regionális — szakmai végzettséget nyújtó — tanfolyammal biztosítják. Az állomány fizikai felmérése megtörtént, valamennyien megfeleltek az előírt követelményeknek. A felkészülés és a lebonyolítás érdekében az intézet új szárnyában kondicionálótermet alakítottak ki. A teljes állományra kiterjedő egészségügyi szűrés is megtörtént. Az utóvizsgálat idején is tapasztalható volt, hogy az állomány más jövedelemszerző tevékenységet is folytat. A jövedelmi viszonyokat nem tudták megjavítani, de bevezettek egy új szolgálati beosztási rendszert, amely kiszámíthatóbbá tette a váltásos rendszerben dolgozó hivatásosok munkáját. Az állomány leterheltsége csökkent. A szolgálatszervezés 72 órára előre történik, kevesebb a váratlan berendelés. A személyi állomány elhelyezési és munkakörülményei javítása érdekében részben központi, részben saját forrásból több intézkedés történt. Számottevően javultak a munkafeltételek. 1999. március 1-jén beindították a személyi állomány közétkeztetését. Javították a munkahelyek berendezését. Helyi kezdeményezésre, a szakszervezet bevonásával két lakrészes üdülőt vásároltak Harkányban. Az átfogó vizsgálatot követően kezdődött meg egy új blokk építése, amelyet 1998 decemberében adtak át. Korszerűen felszerelt, 300 adagos konyhát és étkezőt építettek a fogvatartottak részére. A norma szerinti és a speciális igényeknek megfelelő (diétás, cukorbeteg, mohamedán vallásnak megfelelő) étkezést biztosítani tudják. Ezt a beszerzett étlapok is igazolták. A földszinten fürdő, a tetőtérben könyvtár és orvosi rendelők épültek (belgyógyászat, pszichiátria, fogászat). A sétaudvar kettéválasztásával elérték, hogy egyidejűleg két fogvatartotti csoport is szabad levegőn tartózkodhat. Változatlanul nehézségekkel jár az elítéltek foglalkoztatása. A zárkák meglátogatása során meghallgatott elítéltek és előzetes letartóztatottak a körülményeikre és a bánásmódra nem panaszkodtak. Az intézetben megvalósított fejlesztések jelentős mértékben javították a fogvatartottak és a hivatásos állomány helyzetét. A munka folytatásától a tervek szerint a zsúfoltság enyhítése is várható. Az állampolgári jogok országgyűlési biztosa megállapította, hogy az átfogó vizsgálat eredményeként tett ajánlások elérték a céljukat. OBH 2876/1999. Az állampolgári jogok országgyűlési biztosának ajánlásai elősegítették a Mohácsi Rendőrkapitányságon dolgozó hivatásos állományú rendőrök munkakörülményeinek javulását, ezáltal az egészséges környezethez (Alk. 18. §) és a legmagasabb szintű testi és lelki egészséghez való jogaik [Alk. 70/D. § (1) bek.] érvényesülését. Az állampolgári jogok országgyűlési biztosa Baranya megyei látogatása során helyszíni utóvizsgálatot tartott a Mohácsi Rendőrkapitányságon, a hivatásos állomány helyzetében az 1998. évi vizsgálat óta bekövetkezett változások, illetve ajánlásai végrehajtásának ellenőrzésére. A Mohácsi Rendőrkapitányságon a Független Rendőr Szakszervezet helyi szervezetének panasza alapján folytatott vizsgálatot 1998-ban az állampolgári jogok országgyűlési biztosa. Méltatlan és egyes szolgálati helyeken egészségre ártalmas körülményeket állapított meg, amelyek kijavítására ajánlással élt a Baranya Megyei Rendőr-főkapitányság vezetőjéhez és az országos rendőrfőkapitányhoz. Az utóvizsgálat megállapította, hogy a két különálló épületben elhelyezett kapitányság egyik részének (Szent István utcai objektum) felújítása a múlt évben megtörtént. A szennyvíz elvezetését megoldották, korszerűsítették a WC-ket és hideg-meleg vizes mosdókat szereltek fel. Kicserélték a teljes elektromos hálózatot. A folyosókon és az irodákban tisztasági festésre került sor, a beázásokat megszüntették. Az igazgatásrendészet elhelyezése javult, a félfogadás kulturáltabbá vált. Az épület adottságai miatt az alapterület nem volt bővíthető, ezért az okmányok kiállításával foglalkozó dolgozók munkahelye továbbra is szűkös maradt. A munkahely és a félfogadó folyosórész közötti területmegosztás a közvetlen vezető véleményének figyelembevételével történt, aki inkább az ügyfelek részére akart a korábbinál elfogad- 2000/88/II. szám hatóbb — egyébként szintén nem túl tágas — körülményeket biztosítani. A szimpla ablakokat dupla üvegezésűre cserélték, és esztétikusabb berendezéssel látták el az irodákat. A kapitányság főépületében (Deák Ferenc utcai objektum) a bűnügyi vizsgálók önálló irodákat kapta. A járőrök öltözőjét felköltöztették az alagsorból a földszintre, így már nem kell vizes, dohos körülmények között tárolni a ruházatukat. A kapitányságvezető tájékoztatása szerint az állomány munkaterhei nem csökkentek. A múlt évben 290—300 óra/fő túlszolgálatot teljesítettek. Az ellentételezés a jogszabályban előírtaknak megfelelően történt. A túlszolgálat egy részét kifizették, a fennmaradó részt szabadnapokban adták ki. Az országos rendőrfőkapitány a 26/1999. számú intézkedésében rendelkezett a Hszt. bevezetése óta ellentételezésre nem került szolgálatok díjazásáról. A munkaszüneti napon teljesített szolgálatért a hivatásos állomány tagját az aznapi munkájáért járó illetményen felül a távolléti díj is megilleti. A BM közigazgatási államtitkára intézkedett az erre

Source: https://magyarkozlony.hu/hivatalos-lapok/63892c428cf7f1b210cc6c71652ac2f56b85705e/dokumentumok/98a4f1bd82a98352d2f45a14582d24042e49826a/letoltes